CELEX: 32021R0575
Language: da
Date: 2021-03-30 00:00:00
Title: Kommissionens gennemførelsesforordning (EU) 2021/575 af 30. marts 2021 om tarifering af visse varer i den kombinerede nomenklatur

8.4.2021   
               
               
                  DA
               
               
                  Den Europæiske Unions Tidende
               
               
                  L 120/13
               
            
         KOMMISSIONENS GENNEMFØRELSESFORORDNING (EU) 2021/575
         af 30. marts 2021
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. marts 2021.
            
               
                  På Kommissionens vegne
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare i form af et sæt til detailsalg bestående af en plastflaske udstyret med en luftpumpe og en dysespids (påfyldningsapparat) samt 100 flerfarvede latexballoner indeholdt i flasken.
                        Påfyldningsapparatet er konstrueret til at blive fyldt med og indeholde vand og bruges til at pumpe vand i ballonerne. Når de er fyldt med vand, anvendes ballonerne som vandbomber til udendørs leg til underholdning af børn/voksne.
                        (Se billedet)  (*1)
                        
                     
                     
                        9503 00 99 
                     
                     
                        Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 9503 00  og 9503 00 99 .
                        På grundlag af varens objektive kendetegn er den beregnet til anvendelse i forbindelse med underholdning af personer, der leger vandkamp med fyldte balloner. Varen er et sæt, der er pakket til detailsalg. Det er imidlertid ikke muligt at fastslå, hvilken bestanddel der er den karaktergivende bestanddel. Varen tariferes under den position, som har det højeste nummer blandt de positioner, der i lige grad kan komme i betragtning. Ballonerne henhører under pos. 9503 . Tarifering under pos. 8414  eller 8424  under henvisning til påfyldningsapparatet er derfor udelukket. Varen skal derfor tariferes under pos. 9503 .
                        Varen skal derfor tariferes som legetøj under KN-kode 9503 00 99  (I andre tilfælde).
                     
                  
               
            
               (*1)  Billedet er kun vejledende.